ఆమోదించిన కేంద్రం.. మూడు నెలల్లో మాస్టర్ ప్లాన్..  3,501 ఎకరాల్లో  మొదటి దశ హైదరాబాద్ (ఆంధ్రజ్యోతి): మెదక్ జిల్లా జహీరాబాద్లో అభివృద్ధి చేస్తున్న  జాతీయ పెట్టుబడులు, ఉత్పత్తుల మండలి (నిమ్జ్)కి అవసరమైన మౌలికవసతుల కోసం రూ. 740 కోట్ల  నిధులను సమకూర్చడానికి  కేంద్ర ప్రభుత్వం అంగీకరించింది. జహీరాబాద్ నిమ్జ్ వల్ల సుమారు 2.5 లక్షల మందికి ప్రత్యక్షంగా, పరోక్షంగా ఉపాధి అవకాశాలు లభిస్తాయి. ఝరాసంఘం, న్యాల్కల్ మండలాల పరిధిలోని దాదాపు 12,635 ఎకరాల విస్తీర్ణంలో దీనిని ఏర్పాటు చేస్తున్నారు. ఇప్పటికే  సుమారు  3,501 ఎకరాల స్థలాన్ని  టీఎ్సఐఐసీ ద్వారా రాష్ట్ర ప్రభుత్వం సమీకరించింది. మొదటి దశలో మూడు వేల ఎకరాల్లో  సూక్ష్మ, చిన్న,మధ్యతరహా పరిశ్రమల ఏర్పాటు చేస్తారు. నిమ్జ్ను  ప్రాంతీయ, జాతీయ రహదారులకు అనుసంధానం చేసేందుకు రూ. 480 కోట్లు నిధులు అవసరమని నేషనల్ హైవేస్ అధారిటీ నిర్ధారించింది. జహీరాబాద్ నుంచి  రైల్వే లైన్ను పొడిగించేందుకు మరో రూ.80 కోట్లు వ్యయం చేయాల్సి ఉందని అధికారులు ప్రతిపాదించారు. విద్యుత్, మంచి నీటి వసతి సౌకర్యాలను కల్పించడానికి మరో రూ.260 కోట్ల నిధులతో ప్రతిపాదనలు రూపొందించారు.రోడ్లు, మంచినీటి వసతి, విద్యుత్ సరఫరా తదితర మౌలిక సౌకర్యాలను అందుబాటులోకి తీసుకురావడానికై దాదాపు రూ.1000 కోట్లు అంచనాలను  రాష్ట్ర ప్రభుత్వం  తయారు చేసింది.  ఇందులో రూ.740 కోట్లను కేంద్రం సమకూర్చనుంది.  మరో మూడు నెలల్లో  మాస్టర్ ప్లాన్  పూర్తవుతుందని నిమ్జ్ ప్రాజెక్ట్ డైరెక్టర్ వి మధుసూధన్ తెలిపారు. జనవరి నాటికి 3,501 ఎకరాల్లో పనులు ప్రారంభించేందుకు ఏర్పాట్లు చేస్తున్నట్టు ఆయన పేర్కొన్నారు.
aamodinchina kendram.. moodu nelallo master plan..  3,501 ekaraallo  modati dasha hyderabad (aandhrajyoti): medak jilla jahirabadlo abhivruddhi chestunna  jaateeya pettubadulu, utpattula mandali (nimj)ki avasaramaina moulikavasatula kosam roo. 740 kotla  nidhulanu samakuurchadaaniki  kendra prabhutvam angeekarinchindi. jahirabad nimj valla sumaru 2.5 lakshala mandiki pratyakshamgaa, parokshamgaa upaadhi avakaasaalu labhistaayi. jharasangham, nyalklak mandalaala paridhilooni daadaapu 12,635 ekaraala vistiirnamlo deenini erpaatu chestunnaru. ippatike  sumaru  3,501 ekaraala sthalaanni  tsici dwara rashtra prabhutvam sameekarinchindi. modati dasalo moodu vela ekaraallo  suukshma, chinna,madhyataraha parisramala erpaatu chestaaru. nimjnu  praantiiya, jaateeya rahadaarulaku anusandhaanam chesenduku roo. 480 kotlu nidhulu avasaramani neshanal hyways adharity nirdhaarinchindi. jahirabad nunchi  railve lainnu podiginchenduku maro roo.80 kotlu vyayam cheyalsi undani adhikaarulu pratipaadinchaaru. vidyut, manchi neeti vasati soukaryaalanu kalpinchadaaniki maro roo.260 kotla nidhulatho pratipaadanalu roopondinchaaru.rodlu, manchineeti vasati, vidyut sarafara taditara moulika soukaryaalanu andubaatuloki teesukuraavadaanikai daadaapu roo.1000 kotlu anchanaalanu  rashtra prabhutvam  tayaaru chesindi.  indulo roo.740 kotlanu kendram samakuurchanundi.  maro moodu nelallo  master plan  puurtavutumdani nimj praject director vi madhusudhan telipaaru. janavari naatiki 3,501 ekaraallo panulu praarambhinchenduku erpaatlu chestunnattu aayana perkonnaru.